Sætabrauðsdrengirnir Bergþór Pálsson , Gissur Páll Gissurarson , Hlöðver Sigurðsson og Viðar Gunnarsson ásamt Ísfirðingnum Halldóri Smárasyni , útsetjara og píanóleikara mæta vestur og koma öllum í hátíðarskap . Þeir sem hafa verið á tónleikum drengjanna hafa orðið vitni að frábærum flutningi enda hafa þessir söngvarar verið meðal okkar bestu og þekktustu listamanna um árabil . Áheyrendur vita einnig að þótt hátíðleikinn og gæðin séu í fyrirrúmi þá er stutt í grínið og gamanið . Tónlistin er fengin víða að en Halldór Smárason píanóleikari hefur útsett megnið af tónlistinni sem flutt verður af einstöku listfengi .